**ВАЗИФАҲОИ ТЕХНИКӢ**

**Ҷиҳати ташкил ва ба роҳ мондани ташрифи кормандони муассисаҳои кӯмаки аввалияи тиббию санитарӣ ба хонаводаи духтароне, ки ба мактаб намераванд, ва даъвати волидайн барои фарогирии фарзандон бо ваксинаи зидди вируси папилломаи одам (ВПО)**

**МУҚАДДИМА**

Барномаи миллии иммунопрофилактика дар Љумњурии Тољикистон барои солњои 2021-2025 ҳадаф дорад, ки тамоми гурӯҳҳои мақсаднок, бахусус духтарони синни 10 –14 сола бо ваксинаи ВПО фаро гирифта шаванд. Бо вуҷуди ин, як қисми духтарон — онҳое, ки ба муассисаҳои таълимӣ ташриф намебаранд ё аз ҷониби ҷомеаҳои баста зиндагӣ мекунанд — аз маъракаҳои иммунизатсионӣ берун мемонанд.

Бо мақсади фарогирии пурра ва баробар, зарурати ташкили ташрифи хонагии кормандони тиббӣ ба чунин хонаводаҳо ва анҷоми корҳои фаҳмондадиҳӣ бо волидайн пеш омадааст.

**1. МАҚСАДИ ЛОИҲА**

Ташкили механизми мунтазами ташрифи хонагӣ ба духтароне, ки аз муассисаҳои таълимӣ берун мондаанд, бо ҳадафи ҷалби волидайн ба маъракаи иммунизатсия ва фарогирии ҳарчи бештари духтарон бо вояи ваксинаи зидди ВПО.

**2. ВАЗИФАҲО**

* Ҳамоҳангсозии рӯйхати духтароне, ки ба мактаб намераванд (бо иштироки мақомот ва муассисаҳои маҳаллӣ);
* Омодасозии гурӯҳҳои кормандони муассисаҳои кӯмаки аввалияи тиббию санитарї барои ташрифҳои хонагӣ;
* Омӯзиши пешакии кормандон оид ба этикаи муошират, фаҳмондадиҳӣ ва иттилооти муҳим дар бораи ВПО;
* Таҳияи маводҳои иттилоотии кӯтоҳ ва фаҳмо барои волидайн;
* Ташриф ба манзили зисти духтарон, сӯҳбат бо волидайн ва пешниҳоди иттилоот оид ба зарурати иммунизатсия;
* Сабти розигии огоҳона ва ҷалби духтарон ба рӯзи муайяни ваксинатсия;
* Пешбурди қайд ва таҳияи ҳисобот оид ба шумораи ташрифҳо ва фарогирӣ.

**3. ГУРӮҲҲОИ МАҚСАДНОК**

* Духтарони синни 10–14 сола, ки аз раванди таҳсил берун мондаанд;
* Кӯдакони муҳочир, бе санад ва ё аз оилаҳои иҷтимоӣ осебпазир;
* Хонаводаҳое, ки бо сабабҳои эътиқодӣ, фарҳангӣ ё маълумотнокии паст ба иммунизатсия назари шубҳанок доранд;
* Гурӯҳҳои этникӣ ва ақаллиятҳо, ки аксаран дар минтақаҳои канорӣ зиндагӣ мекунанд.

**4. ИШТИРОКЧИЁН**

* Шабакаи муассисаҳои кӯмаки аввалияи тиббию санитарӣ (КАТС);
* Раёсатҳои тандурустӣ ва ҷамоатҳои шаҳрак/деҳот;
* Намояндагони мақомоти маҳаллӣ (мактабҳо, ҳукуматҳои маҳаллӣ, ходимони дин/ҷомеа);
* Гурӯҳҳои омӯзонидашудаи ташрифӣ (ду нафари корманди тиббӣ дар як гурӯҳ);
* Шарикони рушд (дар ҳолати дахлдор).

**5. ТАЛАБОТ БА ИҶРОКУНАНДА**

* Таҷрибаи кор бо аҳолии маҳаллӣ, корҳои фаҳмондадиҳӣ ва ташрифҳои хонагӣ;
* Доштани кормандоне, ки бо забон ва урфу одатҳои маҳаллӣ шинос бошанд;
* Қобилияти сабти муназзами маълумот ва пешниҳоди ҳисобот;
* Риояи принсипҳои махфият ва ризоияти огоҳона;
* Омодагӣ ба кор дар шароити маҳдуди ҷуғрофӣ ва иҷтимоӣ.

**6. МАВОД ВА АСБОБҲО**

* Маводҳои иттилоотӣ барои волидайн (буклет, варақа, FAQ);
* Варақаи сабти ташриф (ном, сана, ҷой, натиҷа);
* Варақаи ризоияти огоҳона барои гузаронидани иммунизатсия;
* Варақаҳои ба қайдгирии духтарони фаро гирифташуда ва нафарони радкунанда;
* Телефон/планшетҳо барои сабти рақамӣ (агар имконият бошад);
* Лавозимоти муҳофизатии шахсӣ (агар зарур бошад).

**7. МУҲЛАТИ ИҶРО**

* Омодасозии рӯйхати хонагӣ ва омӯзиши гурӯҳҳо: 5 рӯзи корӣ;
* Оѓози ташрифҳои хонагӣ ва муошират бо волидайн: 15 рӯзи корӣ;
* Фарогирии духтарони мувофиқ бо вояи ваксина: мувофиқи ҷадвали минтақавӣ;
* Пешниҳоди ҳисоботи ҷамъбастӣ: 5 рӯзи корӣ пас аз анҷоми марҳила.

**8. ШАРТҲОИ МОЛИЯВӢ**

* Маблағгузорӣ аз ҳисоби буҷет ва/ё лоиҳаҳои шарикони рушд;
* Хароҷоти логистикӣ, маводҳои чопӣ, ҳавасмандгардонии кормандон ва таҷҳизоти иловагӣ бояд дар нақшаи молиявӣ пешбинӣ гардад;
* Пардохт тибқи натиҷаҳои ҳисоботӣ ва тасдиқи фармоишгар.

**9. НАЗОРАТ ВА АРЗЁБӢ**

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д.С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.